נוסח אחרי הדיון בוועדת הפנים והגנת הסביבה ביום 18 ביוני 2014:

הצעת חוק לתיקון פקודת בתי הסוהר (מס' ), התשע"ד–2014

|  |  |  |
| --- | --- | --- |
| תיקון סעיף 1 | 1.  | בפקודת בתי הסוהר [נוסח חדש], התשל"ב–1971‏[[1]](#footnote-1) (להלן – הפקודה), בסעיף 1, בהגדרה "רופא", בסופה יבוא "או רופא אחר שנקבע בפקודה זו". |
| תיקון סעיף 16 | 2.  | בסעיף 16 לפקודה –  |
|  |  | (1) בסעיף קטן (א), במקום "רופא ממשלתי" יבוא "רופא" ובמקום "לבית חולים ממשלתי" יבוא "לבית חולים"; |
|  |  | (2) בסעיף קטן (ב), במקום "הרופא הממשלתי" יבוא "רופא". |
| תיקון סעיף 17 | 3.  | בסעיף 17 לפקודה, במקום "הרופא הממשלתי הממונה על בית החולים" יבוא "המנהל הרפואי של בית החולים או סגנו". |
| תיקון סעיף 18 | 4.  | בסעיף 18 לפקודה, המילה "הממשלתיים" – תימחק. |
| הוספת סימן ב'2 לפרק ב' | 5.  | אחרי סעיף 19יא לפקודה יבוא: |
|  |  |  | "סימן ב'2: מניעת נזקים בריאותיים לאסיר שובת רעב |
|  |  | הגדרות | 19יב. | (א) בסימן זה – |
|  |  |  |  |  |  | "ועדת אתיקה" – ועדת אתיקה לפי סעיף 24 לחוק זכויות החולה; |
|  |  |  |  |  |  | "חוק זכויות החולה" – חוק זכויות החולה, התשנ"ו–1996‏[[2]](#footnote-2); |
|  |  |  |  |  |  |  |
|  |  |  |  |  |  | "טיפול רפואי", "מטפל" – כהגדרתם בחוק זכויות החולה; |
|  |  |  |  |  |  | "רופא" – רופא מורשה כמשמעותו בפקודת הרופאים [נוסח חדש], התשל"ז–1976‏[[3]](#footnote-3); |
|  |  |  |  |  |  | "שביתת רעב" – הימנעות מרצון מאכילה או שתייה, לרבות הימנעות חלקית, לשם מחאה או במטרה להשיג מטרה מסוימת. |
|  |  | בקשת היתרלמתן טיפול רפואי לאסיר שובת רעב | 19יג. | (א) חיווה רופא בכתב את דעתו (בסעיף זה – חוות דעת רפואית) כי בשל שביתת רעב של אסיר קיימת אפשרות ממשית שתיגרם, בתוך זמן קצר, סכנה חמורה או נזק בלתי הפיך לבריאותו של האסיר, בלא קבלת טיפול רפואי מהטיפולים המפורטים בחוות הדעת הרפואית, רשאי הנציב לפנות לנשיא בית משפט מחוזי או לסגנו, בבקשה לקבל היתר למתן טיפול רפואי לאסיר (בסימן זה – בקשת היתר לטיפול רפואי). |
|  |  |  |  |  |  | (ב) בבקשה לפי סעיף קטן (א) יפורט סוג הטיפול הרפואי המבוקש לאסיר ותצורף לה חוות הדעת הרפואית. |
|  |  |  |  |  |  | (ג) העתק הבקשה שהוגשה לפי סעיף זה יועבר בידי שירות בתי הסוהר לוועדת האתיקה בבית החולים שבו מאושפז האסיר, ואם האסיר שוהה בבית סוהר – לוועדת האתיקה של שירות בתי הסוהר; ועדת האתיקה תחווה את דעתה לגבי העניינים המנויים בסעיף 19יד(ד)(1) עד (4). |
|  |  | החלטת בית המשפט בבקשה להיתר | 19יד. | (א) על אף הוראות סעיפים 13 ו-15(1) ו-(2) לחוק זכויות החולה, נשיא בית המשפט המחוזי או סגנו שהוגשה לו בקשת היתר לטיפול רפואי, רשאי להתיר מתן טיפול רפואי לאסיר שובת רעב, על אף התנגדותו של האסיר, אם מצא כי בלא קבלת הטיפול קיימת אפשרות ממשית שתיגרם, בתוך זמן קצר, סכנה חמורה או נזק בלתי הפיך לבריאותו של האסיר וכי הטיפול הרפואי צפוי להיטיב עם האסיר; אין בהוראות סעיף קטן זה כדי לגרוע מהוראות סעיף 15(3) לחוק זכויות החולה. |
|  |  |  |  |  |  | (ב) לא יתיר נשיא בית המשפט המחוזי או סגנו מתן טיפול רפואי כאמור בסעיף קטן (א), אלא לאחר ששוכנע כי נעשה מאמץ ניכר לקבל את הסכמתו של האסיר לטיפול, ובכלל זה הוסברו לו בפירוט, באופן המובן לו בנסיבות העניין, מצבו הרפואי וההשלכות של המשך שביתת הרעב על מצבו כאמור, והאסיר עמד בסירובו לקבלת הטיפול. |
|  |  |  |  |  |  | (ג) החלטת בית המשפט בבקשת היתר לטיפול רפואי תינתן לאחר שקיבל את חוות דעתה של ועדת האתיקה האמורה בסעיף 19יג(ג), לפי העניין, אלא אם כן סבר בית המשפט כי לאור נסיבות העניין אין מקום להיענות לבקשת ההיתר לטיפול רפואי, או כי מטעמי דחיפות הנובעים ממצבו הרפואי של האסיר לא ניתן להמתין לקבלת חוות הדעת כאמור. |
|  |  |  |  |  |  | (ד) בבואו לקבל החלטה לפי סעיף זה, ישקול בית המשפט, בין השאר, את אלה, בשים לב לאחריות שירות בתי הסוהר לשמירה על בריאותו ועל חייו של האסיר: |
|  |  |  |  |  |  |  | (1) מצבו הרפואי של האסיר, לרבות מצבו הנפשי, וההשלכות על מצבו כאמור אם לא יינתן לו הטיפול הרפואי המבוקש; |
|  |  |  |  |  |  |  | (2) הסיכויים והסיכונים של הטיפול הרפואי המבוקש, וכן של טיפולים רפואיים חלופיים, לאסיר, וכן מידת פולשנותו של הטיפול הרפואי המבוקש והשפעתו על כבוד האסיר;  |
|  |  |  |  |  |  |  | (3) עמדת האסיר, אם ניתנה, בנוגע לקבלת הטיפול הרפואי, ונימוקיו לעניין זה;  |
|  |  |  |  |  |  |  | (4) האם ניתן לאסיר טיפול רפואי לפי הוראות סימן זה בעבר, ותוצאות הטיפול כאמור; |
|  |  |  |  |  |  |  |  |
|  |  |  |  |  |  | (ה) בית המשפט ישקול שיקולים של חשש לחיי אדם או חשש ממשי לפגיעה חמורה בבטחון המדינה, ככל שהובאו בפניו ראיות לעניין זה. |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  | (ו) החליט בית המשפט להתיר מתן טיפול לאסיר שובת רעב, רשאי הוא לפרט בהחלטתו את סוג הטיפול שאותו הוא מתיר, וכן את משך הטיפול המותר, בשים לב לאמור בחוות הדעת שהוגשו לו ולשיקולים האמורים בסעיף קטן (ד)(2). |
|  |  | סדרי דין וראיות | 19טו. | (א) בדיון בבקשת היתר לטיפול רפואי יהיה האסיר מיוצג בידי עורך דין; לא היה האסיר מיוצג, ימונה לו סניגור ציבורי לפי הוראות חוק הסנגוריה הציבורית, התשנ"ו–1995, ויחולו לעניין זה הוראות החוק האמור. |
|  |  |  |  |  |  | (ב) בכל עניין של סדר דין בדיון בבקשת היתר לטיפול רפואי, יפעל בית המשפט בדרך הנראית לו מועילה ביותר להכרעה צודקת ומהירה. |
|  |  |  |  |  |  | (ג) ראה בית המשפט כי הדבר נדרש, בשל מצבו הרפואי של האסיר, רשאי הוא להורות כי דיון בבקשת היתר לטיפול רפואי יתקיים בבית החולים שבו מאושפז האסיר, בין השאר לשם שמיעת האסיר. |
|  |  |  |  |  |  | (ד) בית משפט רשאי לדון בבקשת היתר לטיפול רפואי בדלתיים סגורות, אם ראה כי הדיון הפומבי עלול להרתיע את האסיר מלהביע את עמדתו באופן חופשי או מלהביעה בכלל, או מנימוקים של הגנה על פרטיותו של האסיר. |
|  |  |  |  |  |  | (ה) | (1) בהליכים לפי סימן זה רשאי בית המשפט, מטעמים שיירשמו, לסטות מדיני הראיות, וכן לקבל ראיה שלא בנוכחות האסיר או בא כוחו או בלי לגלותה להם, אם אחרי שעיין בראיה או שמע טענות שוכנע כי גילוי הראיה עלול לפגוע בביטחון המדינה וכי אי-גילויה עדיף על פני גילויה לשם עשיית צדק (בסעיף קטן זה – ראיות חסויות); בית המשפט רשאי, בטרם יקבל החלטה לפי סעיף קטן זה, לעיין בראיה או לשמוע הסברים שלא בנוכחות האסיר ובא כוחו. |
|  |  |  |  |  |  |  | (2) החליט בית המשפט לקבל ראיות חסויות, יורה על העברת תמצית הראיות החסויות לאסיר או לבא כוחו, ככל שניתן לעשות כן בלי לפגוע בביטחון המדינה. |
|  |  |  |  |  |  |  | (3) דיון לפי סעיף קטן זה יתקיים בדלתיים סגורות, אלא אם כן קבע בית המשפט הוראה אחרת לעניין זה. |
|  |  | מתן טיפול רפואי לאסיר שובת רעב | 19טז. | (א) החליט בית המשפט לפי סעיף 19יד להתיר מתן טיפול רפואי לאסיר שובת רעב, רשאי מטפל לתת לאסיר טיפול כאמור במוסד רפואי שאינו בשירות בתי הסוהרולנקוט את האמצעים הדרושים לשם מתן הטיפול, הכול בהתאם למצבו הרפואי של האסיר ולשיקול דעתו המקצועי של המטפל ובכפוף להחלטת בית המשפט. |
|  |  |  |  |  |  | (ב) לפני מתן הטיפול יעשה המטפל מאמץ במידת האפשר לקבל את הסכמתו של האסיר לטיפול הרפואי לאחר שהסביר לו בפירוט באופן המובן לו בנסיבות העניין, את מצבו הרפואי וההשלכות של המשך שביתת הרעב על מצבו כאמור ואת משמעות החלטת בית המשפט. |
|  |  |  |  |  |  | (ג) מתן טיפול רפואי לפי סעיף זה ייעשה בדרך ובמקום שיבטיחו שמירה מרבית על כבודו של האסיר, תוך הימנעות, ככל האפשר, מגרימת כאב או סבל לאסיר. |
|  |  |  |  |  |  | (ד) סירב האסיר לקבל את הטיפול הדרוש, רשאי סוהר, לבקשת מטפל, להשתמש בכוח סביר כדי לאפשר את מתן הטיפול בידי המטפל, ובלבד שהשימוש בכוח יהיה רק במידה הדרושה לצורך מתן הטיפול. |
|  |  | סייג לאחריות | 19יז. | (א) לא תוגש תובענה נגד אדם על מעשה שעשה בהתאם להחלטת בית המשפט לפי סעיף 19יד, המקים אחריות בנזיקין; הוראה זו לא תחול על מעשה כאמור שנעשה ביודעין מתוך כוונה לגרום נזק או בשוויון נפש לאפשרות גרימתו במעשה כאמור. |
|  |  |  |  |  |  | (ב) לא יישא מוסד רפואי באחריות בנזיקין על פעולה שעשה עובד המוסד, בתום לב ובאופן סביר, בהתאם להחלטת בית המשפט לפי סעיף 19יד; בסימן זה, "מוסד רפואי" – כהגדרתו בסעיף 24 לפקודת בריאות העם, 1940‏[[4]](#footnote-4). |
|  |  |  |  |  |  | (ג) הוראות סעיף זה לא יחולו לגבי מי שחלות עליו הוראות סעיף 7א לפקודת הנזיקין [נוסח חדש]‏[[5]](#footnote-5).  |
|  |  | עיון חוזר | 19יח. | הנציב או האסיר רשאים לפנות לבית המשפט, בבקשה לעיון חוזר בהחלטה שנתן לפי סעיף 19יד, אם נתגלו עובדות חדשות או נשתנו נסיבות והדבר עשוי לשנות את החלטתו כאמור. |
|  |  | ערעור | 19יט. | (א) החלטת בית המשפט לפי סעיף 19יד ניתנת לערעור לפני בית המשפט העליון. |
|  |  |  |  |  |  | (ב) הודיע בא כוח האסיר על כוונתו לערער על החלטת בית המשפט המתירה לתת טיפול רפואי לאסיר, רשאי בית המשפט להורות על עיכוב ביצוע ההחלטה עד להגשת הערעור, ובלבד שהערעור יוגש בתוך 24 שעות ממועד מתן ההחלטה על העיכוב; בית המשפט העליון יקיים את הדיון בערעור בתוך 48 שעות ממועד הגשתו. |
| תיקון חוק הסניגוריההציבורית | 6.  | בחוק הסניגוריה הציבורית, התשנ"ו–1995‏[[6]](#footnote-6), בסעיף 18(א), בסופו יבוא: |
|  |  | "(18) אסיר שהוגשה בעניינו לבית המשפט בקשת היתר לטיפול רפואי לפי סעיף 19יג לפקודת בתי הסוהר [נוסח חדש], התשל"ב–1971." |

1. דיני מדינת ישראל, נוסח חדש 21, עמ' 459; ס"ח התשע"ד, עמ' 471. [↑](#footnote-ref-1)
2. ס"ח התשנ"ו, עמ' 327. [↑](#footnote-ref-2)
3. דיני מדינת ישראל, נוסח חדש 30, עמ' 594. [↑](#footnote-ref-3)
4. ע"ר מס' 1065, תוס' 1, עמ' (ע) 191, (א) 239. [↑](#footnote-ref-4)
5. דיני מדינת ישראל, נוסח חדש 10, עמ' 266. [↑](#footnote-ref-5)
6. ס"ח התשס"ו, עמ 392; התשע"ד, עמ' 329. [↑](#footnote-ref-6)